Viiuldaja katusel
"Viiuldaja katusel" (inglise "Fiddler on the Roof") on üks tuntumaid Broadway muusikale. Muusikali helilooja on Jerry Bock, libreto autor on Joseph Stein ja laulutekstide autor Sheldon Harnick. Muusikal põhineb Šolem Alejchemi teosel "Piimamees Tevje". Maailmaesietendus toimus 22. septembril 1964 Broadway Imperial Theatres ning lavastust mängiti seal rohkem kui 3000 korda. Muusikal on võitnud ka üheksa Tony auhinda. Muusikal räägib juutide elust Venemaa keisririigis enne keisri kukutamist. Muusikali pealkiri on võetud Marc Chagalli maali "Viiuldaja" (inglise "The Fiddler") järgi.